**บันทึกรายงานการประชุมสภา สมัยสามัญ สมัยที่ 2 ครั้งที่ 2 /2566**

**วันจันทร์ที่ 21 สิงหาคม พ.ศ. 2566**

**ณ. ห้องประชุมสภาองค์การบริหารส่วนตำบลไผ่ล้อม**

-------------------------------

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายประชวน บุญเลิศ | ประธานสภาฯ | ประชวน บุญเลิศ |  |
| 2 | นายสามารถ เอี่ยมวิมังสา | รองประธานสภาฯ | สามารถ เอี่ยมวิมังสา |  |
| 3 | นายถนอม โพธิเดช | เลขานุการสภาฯ | ถนอม โพธิเดช |  |
| 4 | นายอำนาจ ด้วงทอง | สมาชิกสภา อบต. ม. 2 | อำนาจ ด้วงทอง |  |
| 5 | นายนพดล เรโนจันทร์ | สมาชิกสภา อบต. ม.3 | นพดล เรโนจันทร์ |  |
| 6 | นายเกรียงศักดิ์ แผ่นผา | สมาชิกสภา อบต. ม. 4 | เกรียงศักดิ์ แผ่นผา |  |
| 7 | นางไพรวัลย์ บัวผัน | สมาชิกสภา อบต. ม. 5 | ไพรวัลย์ บัวผัน |  |
| 8 | น.ส.เกศกัญญา ปานบุญห้อม | สมาชิกสภา อบต. ม. 6 | เกศกัญญา ปานบุญห้อม |  |
| 9 | นายประจวบ เบ็ญจรส | สมาชิกสภา อบต. ม. 8 | ประจวบ เบ็ญจรส |  |
| 10 | นายไพฑูรย์ ปาป้อง | สมาชิกสภา อบต. ม. 9 | ไพฑูรย์ ปาป้อง |  |
| 11 | นางชื่นกมล สังข์วงค์ | สมาชิกสภา อบต. ม. 10 | ชื่นกมล สังข์วงค์ |  |
| 12 | นายชัยศักดิ์ ทองใบ | สมาชิกสภา อบต. ม. 11 | ชัยศักดิ์ ทองใบ |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายประสาร เหมราช | นายก อบต.ไผ่ล้อม | ประสาร เหมราช |  |
| 2 | นายเกียรติอนันต์ ฉิมประยูร | รองนายก อบ ต. | เกียรติอนันต์ ฉิมประยูร |  |
| 3 | นายสมิธ ศรประทุม | รองนายก อบต. | สมิธ ศรประทุม |  |
| 4 | นางธิดารัตน์ เหมราช | เลขานุการนายก อบต. | ธิดารัตน์ เหมราช |  |
| 5 | นางสาวฉวีวรรณ ชินพันธ์ | นายช่างโยธา | ฉวีวรรณ ชินพันธ์ |  |
| 6 | นางสาวอรสา อนุโชติ | นักวิเคราะห์นโยบายและแผน | อรสา อนุโชติ |  |

**ผู้ไม่มาประชุม - ไม่มี**

เริ่มประชุมเวลา 9.30 น.

เมื่อที่ประชุมพร้อมแล้ว สมาชิกสภาองค์การบริหารส่วนตำบลไผ่ล้อม มาครบองค์ประชุม นายประชวน บุญเลิศ ตำแหน่ง ประธานสภาองค์การบริหารส่วนตำบลไผ่ล้อม ได้กล่าวเปิดการประชุม ตามระเบียบวาระการประชุม ดังนี้

**ระเบียบวาระที่ 1**  **เรื่อง ที่ประธานแจ้งให้ที่ประชุมทราบ**

-ไม่มี-

ระเบียบวาระที่ 2..................

-2-

**ระเบียบวาระที่ 2** **เรื่อง รับรองรายงานการประชุมครั้งที่แล้ว ในสมัยสามัญ สมัยที่ 2**

**ครั้งที่ 1/2566 เมื่อวันพฤหัสบดีที่ 10 สิงหาคม 2566**

**ประธานสภาฯ** ตามที่ได้แจกสำเนาบันทึกรายงานการประชุมสภา สมัยสามัญ สมัยที่ 2 ครั้งที่ 1/2566 เมื่อวันพฤหัสบดีที่ 10 สิงหาคม 2566 ณ ห้องประชุมองค์การบริหารส่วนตำบลไผ่ล้อม ให้สมาชิกสภา อบต.ไผ่ล้อมทุกท่านได้ทราบแล้ว มีสมาชิกสภา อบต.ท่านใด จะแก้ไขเพิ่มเติมหรือไม่ ถ้าไม่มีขอมติรับรองรายงานการประชุมด้วยครับ

**ที่ประชุม** รับรอง

**ระเบียบวาระที่ 3** **เรื่อง ญัตติพิจารณาร่างข้อบัญญัติงบประมาณรายจ่ายประจำปี**

**พ.ศ. 2567 วาระที่ 2 แปรญัตติ**

**ประธานสภาฯ** ขอเชิญคณะกรรมการแปรญัตติ ชี้แจงรายละเอียดให้ที่ประชุม พิจารณาด้วยครับ

**นายประจวบ เบ็ญจรส** ตามที่สภาองค์การบริหารส่วนตำบลไผ่ล้อม ได้พิจารณาคัดเลือกและแต่งตั้ง

**ประธาน คกก.แปรญัตติ** คณะกรรมการแปรญัตติและกำหนดให้สมาชิกสภาองค์การบริหารส่วนตำบล

ไผ่ล้อม และผู้บริหาร เสนอคำแปรญัตติ ในวันศุกร์ที่ 11 สิงหาคม 2566

ถึงวันพุธที่ 16 สิงหาคม 2566 ระหว่างเวลา 08.30 น. - 16.30 น. นั้น

ปรากฏว่า ไม่มีสมาชิกสภาองค์การบริหารส่วนตำบลไผ่ล้อม และผู้บริหาร

ท่านใด ยื่นความประสงค์เสนอคำแปรญัตติ เกี่ยวกับการพิจารณาจัดทำร่าง

ข้อบัญญัติงบประมาณรายจ่ายประจำปี พ.ศ. 2567 แต่อย่างใด

ซึ่งคณะกรรมการแปรญัตติ ได้พิจารณาร่างข้อบัญญัติงบประมาณรายจ่าย

ประจำปี พ.ศ. 2567 อีกครั้ง ด้วยความละเอียดรอบคอบแล้ว และมีมติ

เห็นชอบในร่างข้อบัญญัติงบประมาณรายจ่ายประจำปี พ.ศ. 2567

**ประธานสภาฯ** ตามที่คณะกรรมการแปรญัตติ ได้พิจารณาเห็นชอบร่างข้อบัญญัติ งบประมาณรายจ่ายประจำปี พ.ศ. 2567 นั้น และได้พิจารณาคงร่างเดิมไว้ ต่อไปจะขอมติที่ประชุมสภา อบต.ไผ่ล้อม พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2567 ในวาระที่ 2 หรือไม่

**ที่ประชุม** ได้พิจารณาโดยละเอียดรอบคอบแล้ว มีมติเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2566 ในวาระที่ 2 ด้วยเสียงเป็นเอกฉันท์

เห็นชอบ 15 เสียง

ไม่เห็นชอบ - เสียง

งดออกเสียง - เสียง

**ระเบียบวาระที่ 4** **เรื่อง พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2567 วาระที่ 3 ลงมติ**

**ประธานสภาฯ** ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติมจนถึง ฉบับที่ 3 พ.ศ. 2565 ข้อ 52 ในวาระ ที่ 3 จึงขอให้ที่ประชุมสภาท้องถิ่นลงมติว่า จะให้ตราเป็นข้อบัญญัติงบประมาณรายจ่าย ประจำปีงบประมาณ พ.ศ.2567 หรือไม่ โดยไม่มีการอภิปราย

-3-

**ที่ประชุม** ได้พิจารณาร่างข้อบัญญัติ งบประมาณรายจ่ายประจำปี งบประมาณ พ.ศ.2567 โดยละเอียดรอบคอบแล้ว และมีมติเห็นชอบในวาระที่ 3 ด้วยเสียงเป็นเอกฉันท์ โดยให้ตราเป็นข้อบัญญัติงบประมาณ รายจ่ายประจำปี พ.ศ. 2567

เห็นชอบ 15 เสียง

ไม่เห็นชอบ - เสียง

งดออกเสียง - เสียง

**ระเบียบวาระที่ 5**  **เรื่อง** **ญัตติพิจารณาจ่ายขาดเงินสะสม ประจำปีงบประมาณ พ.ศ. 2566**

1. โครงการก่อสร้างทางเบี่ยงข้างบ้านนางสาคร ทิพามา หมู่ที่ 10 งบประมาณตั้ง

ไว้ 128,900 บาท ก่อสร้างทางเบี่ยงขนาดกว้าง 3.5 เมตร ยาว 28 เมตร

พร้อมวางท่อขนาดเส้นผ่าศูนย์กลาง 0.80 เมตร จำนวน 26 ท่อน พร้อมบ่อพัก

2 บ่อ.

1. โครงการก่อสร้างทางเบี่ยงบริเวณปลายคลอง 2 ขวา พร้อมวางท่อ หมู่ที่ 3 งบประมาณตั้งไว้ 172,600 บาท ก่อสร้างทางเบี่ยงจำนวน 1 จุด วางท่อ คสล. ขนาดเส้นผ่าศูนย์กลาง 80 เซ็นติเมตร จำนวน 30 ท่อน พร้อมบ่อพัก 4 บ่อ
2. โครงการขยายถนน คสล.บริเวณหน้าบ้านผู้ใหญ่หมู่ที่ 3 ถึงบ้านนายสมพงษ์ พูนทอง (ต่อจากของเดิม) งบประมาณตั้งไว้ 169,000 บาท ขยายถนน กว้าง 3 เมตร ยาว 100 เมตร หนา 0.15 เมตร หรือมีพื้นที่ไม่น้อยกว่า 300 ตารางเมตร
3. โครงการซ่อมแซมถนนสายหลักทางเข้าหมู่บ้าน หมู่ที่ 6 งบประมาณตั้งไว้ 205,600 บาท ซ่อมแซมถนนในช่วงที่มีรอยแตกร้าว ชำรุดเสียหาย ขนาดกว้าง 3 เมตร ระยะทางรวมทุกจุด 104.50 เมตร

**นายประชวน บุญเลิศ** ขอเชิญนายกประสาร เหมราช ชี้แจงรายละเอียดการขอจ่ายขาดเงินสะสมให้ที่**ประธานสภาฯ** ประชุมสภาทราบด้วยครับ

**นายประสาร เหมราช** เรียน ประธานสภาองค์การบริหารส่วนตำบลไผ่ล้อม

**นายก อบต.** ข้าพเจ้าขอเสนอญัตติพิจารณาจ่ายขาดเงินสะสม ประจำปีงบประมาณ

พ.ศ. 2566 จำนวน 4 โครงการ ใช้งบประมาณในการจ่ายขาดเงินสะสมในครั้งนี้ จำนวน 676,100 บาท เพื่อเป็นการแก้ไขปัญหาความเดือดร้อนให้กับพี่น้องประชาชน ดังนี้

1. โครงการก่อสร้างทางเบี่ยงข้างบ้านนางสาคร ทิพามา หมู่ที่ 10 งบประมาณตั้ง

ไว้ 128,900 บาท ก่อสร้างทางเบี่ยงขนาดกว้าง 3.5 เมตร ยาว 28 เมตร

พร้อมวางท่อขนาดเส้นผ่าศูนย์กลาง 0.80 เมตร จำนวน 26 ท่อน พร้อมบ่อพัก

2 บ่อ.

-4-

1. โครงการก่อสร้างทางเบี่ยงบริเวณปลายคลอง 2 ขวา พร้อมวางท่อ หมู่ที่ 3 งบประมาณตั้งไว้ 172,600 บาท ก่อสร้างทางเบี่ยงจำนวน 1 จุด วางท่อ คสล. ขนาดเส้นผ่าศูนย์กลาง 80 เซ็นติเมตร จำนวน 30 ท่อน พร้อมบ่อพัก 4 บ่อ
2. โครงการขยายถนน คสล.บริเวณหน้าบ้านผู้ใหญ่หมู่ที่ 3 ถึงบ้านนายสมพงษ์ พูนทอง (ต่อจากของเดิม) งบประมาณตั้งไว้ 169,000 บาท ขยายถนน กว้าง 3 เมตร ยาว 100 เมตร หนา 0.15 เมตร หรือมีพื้นที่ไม่น้อยกว่า 300 ตารางเมตร
3. โครงการซ่อมแซมถนนสายหลักทางเข้าหมู่บ้าน หมู่ที่ 6 งบประมาณตั้งไว้ 205,600 บาท ซ่อมแซมถนนในช่วงที่มีรอยแตกร้าว ชำรุดเสียหาย ขนาดกว้าง 3 เมตร ระยะทางรวมทุกจุด 104.50 เมตร

เพื่อแก้ไขปัญหาความเดือดร้อนให้กับประชาชน ซึ่งปัจจุบัน องค์การบริหารส่วนตำบลไผ่ล้อม มีเงินสะสมที่สามารถนำไปใช้ได้ ณ ปัจจุบัน เป็นเงิน 39,769,999.22 บาท

คงเหลือเงินสะสมที่นำไปใช้ได้ จำนวน 39,769,999.22 บาท

สำรองงบบุคลากรประมาณ 3 เดือน จำนวน 2,800,000 บาท

สำรองรายจ่ายประจำที่จะต้องจ่ายให้ประชาชนล่าช้า (ประมาณ 3 เดือน)

จำนวน 300,000.00 บาท

เงินสะสมคงเหลือ จำนวน 36,669,999.22 บาท สำรองกรณีสาธารณภัย 10 % จำนวน 3,666,999 บาทคงเหลือเงินสะสมที่นำไปใช้จ่ายได้ จำนวน 33,002,999.30 บาท

ขอเรียนมาเพื่อนำเสนอต่อที่ประชุมสภา อบต.ไผ่ล้อม ได้พิจารณาต่อไป

**ประธานสภาฯ** มีท่านใดจะสอบถามรายละเอียดหรือไม่ ถ้าไม่มีท่านใดสอบถาม ผมขอมติที่

ประชุมเห็นชอบการขออนุมัติ จ่ายขาดเงินสะสม จำนวน 4 โครงการ

รวมงบประมาณในการจ่ายขาดเงินสะสม ในครั้งนี้ 676,100 บาท เพื่อแก้ไขปัญหาความเดือดร้อนให้กับพี่น้องประชาชนในครั้งด้วยครับ

**ที่ประชุม** มีมติเห็นชอบการอนุมัติให้จ่ายขาดเงินสะสม ประจำปีงบประมาณ พ.ศ. 2566 จำนวน 4 โครงการ โดยมีเสียงเป็นเอกฉันท์

**ระเบียบวาระที่ 6**  **เรื่อง ญัตติพิจารณาขออนุมัติกันเงิน งบประมาณรายจ่ายประจำปี พ.ศ. 2566 จำนวน 1 โครงการ รวมงบประมาณ 100,800 บาท**

**(-หนึ่งแสนแปดร้อยบาทถ้วน-) โดยมีรายละเอียด ดังนี้**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปการ 1. โครงการติดตั้งฝาปิด-เปิด ประตูระบายน้ำบริเวณประตูหิน หมู่ที่ 3 คลอง 1 ซ้าย ข้าง บ้านนายสมบัติ

กลิ่นจันทร์ งบประมาณตั้งไว้ 100,800 บาท

-5-

ซึ่งปรากฏอยู่ในข้อบัญญัติงบประมาณรายจ่ายประจำปีงบประมาณ พ.ศ. 2566 ยังไม่ได้ก่อหนี้ผูกพัน แต่มีความจำเป็นต้องใช้จ่ายเงินนี้ อาศัยอำนาจตามข้อ 59 แห่งระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึงฉบับที่ 3 พ.ศ. 2558 และฉบับที่ 4 พ.ศ. 2561

**นายประชวน บุญเลิศ** ขอเชิญนายกประสาร เหมราช ชี้แจงรายละเอียดการขออนุมัติกันเงิน

**ประธานสภาฯ** งบประมาณให้ที่ประชุมสภาทราบด้วยครับ

**นายประสาร เหมราช** เรียน ประธานสภาองค์การบริหารส่วนตำบลไผ่ล้อม

**นายก อบต.** ข้าพเจ้าขอเสนอญัตติพิจารณา ขออนุมัติกันเงินงบประมาณรายจ่ายประจำปี

พ.ศ. 2566 จำนวน 1 โครงการ รวมงบประมาณ 100,800 บาท

(-หนึ่งแสนแปดร้อยบาทถ้วน-) โดยมีรายละเอียด ดังนี้

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้างประเภท ค่าก่อสร้างสิ่งสาธารณูปการ รายการ โครงการติดตั้งฝาปิด-เปิด ประตูระบายน้ำบริเวณประตูหิน หมู่ที่ 3 คลอง 1 ซ้าย ข้างบ้านนายสมบัติ กลิ่นจันทร์ งบประมาณตั้งไว้ 100,800 บาท

ซึ่งปรากฏอยู่ในข้อบัญญัติงบประมาณรายจ่ายประจำปีงบประมาณ พ.ศ. 2566 และยังไม่ได้ก่อหนี้ผูกพัน แต่มีความจำเป็นต้องใช้จ่ายเงินนี้ อาศัยอำนาจตามข้อ 59 แห่งระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึงฉบับที่ 3 พ.ศ. 2558 และฉบับที่ 4

พ.ศ. 2561

เพื่อเสนอต่อสภาองค์การบริหารส่วนตำบลไผ่ล้อมให้ความเห็นชอบ

**ประธานสภาฯ** มีท่านใดจะสอบถามรายละเอียดหรือไม่ ถ้าไม่มีท่านใดสอบถาม ผมขอมติที่

ประชุมเห็นชอบการขออนุมัติ กันเงินงบประมาณรายจ่ายประจำปี พ.ศ. 2566 จำนวน 1 โครงการ รวมงบประมาณในการขออนุมัติกันเงิน ในครั้งนี้ 100,800 บาท ขอมติที่ประชุมด้วยครับ

**ที่ประชุม** มีมติเห็นชอบการอนุมัติให้กันเงินงบประมาณรายจ่ายประจำปี พ.ศ. 2566 โครงการติดตั้งฝาปิด-เปิด ประตูระบายน้ำบริเวณประตูหิน หมู่ที่ 3 คลอง 1 ซ้าย ข้างบ้านนายสมบัติ กลิ่นจันทร์ งบประมาณตั้งไว้ 100,800 บาท

โดยมีเสียงเป็นเอกฉันท์

**ระเบียบวาระที่ 7**  **เรื่อง ญัตติพิจารณาการโอนงบประมาณรายจ่ายประจำปี พ.ศ. 2566 จำนวน 1 โครงการ รวมงบประมาณ 22,000 บาท**

**(-สองหมื่นสองพันบาทถ้วน-) โดยมีรายละเอียด ดังนี้**

-6-

**โอนลด**

แผนงานอุตสาหกรรมและการโยธา งานก่อสร้าง งบลงทุน หมวดที่ดินและสิ่งก่อสร้าง ประเภท ค่าก่อสร้างสิ่งสาธารณูปการ รายการ โครงการซ่อมแซมถนน คสล. หมู่ที่ 7 สายทางลงไปวัดตะโก งบประมาณตั้งไว้ 22,000 บาท งบประมาณคงเหลือก่อนโอน 22,000 บาท โอนลด 22,000 บาท งบประมาณคงเหลือหลังโอน 0 บาท

**โอนเพิ่ม**

แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะหมวดรายจ่ายอื่น รายการ โครงการสนับสนุนค่าใช้จ่ายในการบริหารสถานศึกษา ค่าอาหารกลางวันสำหรับศูนย์พัฒนาเด็กเล็ก อบต.ไผ่ล้อม งบประมาณตั้งไว้ 159,495 บาท งบประมาณคงเหลือก่อนโอน 19,803 บาท โอนเพิ่ม 22,000 บาท งบประมาณคงเหลือหลังโอน 41,803 บาท

**นายประชวน บุญเลิศ** ขอเชิญนายกประสาร เหมราช ชี้แจงรายละเอียดการขออนุมัติโอนเงินงบประมาณ

**ประธานสภาฯ** รายจ่ายประจำปี พ.ศ. 2566 ให้ที่ประชุมสภาทราบด้วยครับ

**นายประสาร เหมราช** ข้าพเจ้าขอเสนอญัตติพิจารณาการโอนงบประมาณรายจ่ายประจำปีงบประมาณ **นายก อบต.** พ.ศ. 2566 จำนวน 1 รายการ เนื่องจากตั้งงบประมาณไว้ไม่เพียงพอจ่าย

โดยมีรายละเอียด ดังนี้

**โอนลด**

แผนงานอุตสาหกรรมและการโยธา งานก่อสร้าง งบลงทุน หมวดที่ดินและสิ่งก่อสร้าง ประเภท ค่าก่อสร้างสิ่งสาธารณูปการ รายการ โครงการซ่อมแซมถนน คสล. หมู่ที่ 7 สายทางลงไปวัดตะโก งบประมาณตั้งไว้ 22,000 บาท งบประมาณคงเหลือก่อนโอน 22,000 บาท โอนลด 22,000 บาท งบประมาณคงเหลือหลังโอน 0 บาท

**โอนเพิ่ม**

แผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะหมวดรายจ่ายอื่น รายการ โครงการสนับสนุนค่าใช้จ่ายในการบริหารสถานศึกษา ค่าอาหารกลางวันสำหรับศูนย์พัฒนาเด็กเล็ก อบต.ไผ่ล้อม

งบประมาณตั้งไว้ 159,495 บาท งบประมาณคงเหลือก่อนโอน 19,803 บาท โอนเพิ่ม 22,000 บาท งบประมาณคงเหลือหลังโอน 41,803 บาท

ขอเรียนมาเพื่อนำเสนอต่อที่ประชุมสภา อบต.ไผ่ล้อม ได้พิจารณาต่อไป

**ประธานสภาฯ** มีท่านใดจะสอบถามรายละเอียดหรือไม่ ถ้าไม่มีท่านใดสอบถาม ผมขอมติที่

ประชุมเห็นชอบการขออนุมัติโอนงบประมาณรายจ่ายประจำปี พ.ศ. 2566 จำนวน 1 รายการ เนื่องจากตั้งงบประมาณเพื่อการนี้ไว้ไม่เพียงพอจ่าย

ขอมติที่ประชุมด้วยครับ

**ที่ประชุม** มีมติเห็นชอบการอนุมัติให้โอนงบประมาณรายจ่ายประจำปี พ.ศ. 2566 จำนวน 1 รายการ โดยมีเสียงเป็นเอกฉันท์

-7-

**ระเบียบวาระที่ 8 เรื่อง อื่น ๆ (ถ้ามี)**

**นายประชวน บุญเลิศ** มีท่านใดจะเสนอหรือสอบถามข้อมูลอื่น หรือไม่ขอเชิญครับ

**ประธานสภาฯ**

**นายอำนาจ ด้วงทอง** 1. ฝากเรื่องย้ายไฟฟ้าสาธารณะ 2 จุดครับ

**ส.อบต. ม.2**

**นายนพดล เรโนจันทร์** ถนนบริเวณหน้าบ้านรองต้น จะขอเป็นถนนให้เชื่อมถึงกันได้ไหมครับ

**ส.อบต.ม.3**

**นายเกรียงศักดิ์ แผ่นผา** 1. ฝากเรื่องเสียงตามสาย ขอให้เพิ่มตรงบริเวณหน้าบ้านนางสมรัตน์ อรรถาเวชด้วยครับ  **ส.อบต. ม. 4**

**นางไพรวัลย์ บัวผัน** 1. สอบถามโครงการบ้านนางระเบียบงามเนตรค่ะ

**ส.อบต. ม. 5** 2. ถนนหน้าบ้านนายจรัญ ศรีโชติ ชำรุด

3. เรื่องการสำรวจผู้สนใจแว่นตาฟรีที่เคยสำรวจไว้ ไม่ทราบว่าตอนนี้ดำเนินการไปถึงไหนแล้วคะ

**น.ส.เกศกัญญา ปานบุญห้อม** 1. บริเวณศาลาประชาคม มีหลุมยุบตรงฝาท่อ

**ส.อบต.ม.6** 2. ฝาท่อที่ทำไว้บริเวณศาลาหนักไม่สามารถยกได้ เวลาจะเปิดนำเศษขยะออก

ทำให้ลำบากค่ะ

3. ขอเสียงตามสายเพิ่มค่ะ ปกติตอนนี้เวลาประชาสัมพันธ์ไม่ค่อยได้ยิน

4. การเก็บค่าขยะตอนนี้ ของหมู่ที่ 6 ยังไม่ยอมชำระ 2 หลังคาเรือน ไม่ทราบว่าจะ

ดำเนินการอย่างไร เก็บถังคืนเลยได้ไหม

**นายประชวน บุญเลิศ** 1. ทำคลองที่เชื่อม 2 ขวา กับ 1 ซ้าย ถ้าทำได้จะเป็นประโยชน์กับชาวบ้านและเกษตรกร **ประธานสภาฯ**  มากครับ

2.ร่องน้ำบ้านตาราน มีวัชพืชขุดลอกได้ไหม

**นายประจวบ เบ็ญจรส** 1. เร่งรัดเรื่องถังขยะให้ด้วยครับ

**ส.อบต.ม. 8**

**นายไพฑูรย์ ปาป้อง** 1. ฝากเรื่องถังประปาที่โรงเรียนวัดหัวคุ้ง กับบ้านนายกลม ภัยขยาด รั่ว

**ส. อบต. ม. 9** 2. ฝาท่อทรุดครับ

**นางชื่นกมล สังข์วงค์** 1. ถนนหมู่ที่ 10 ทำต่อให้สุดทางเลยได้ไหม

**ส.อบต. ม. 10** 2. ขอไฟฟ้าสาธารณะเส้นทางไปตากแดด ประมาณ 3 ดวง

**นายชัยศักดิ์ ทองใบ** 1. ฝากถามเรื่องรอบในการสูบน้ำคลอง 1 ซ้าย จะมีอีกเมือไหร่ครับ

**ส.อบต. ม. 11** 2. ขอให้ช่วยเหลือเรื่องการขุดลอกร่องน้ำสายบ้านพี่รุ่ง

3. ขอลูกรังซ่อมบริเวณโค้งบ้านรองเผ่าด้วยครับ

**นายประสาร เหมราช** 1. หมู่ 2 เรื่องไฟ ฝากรองสมิธ ดำเนินการด้วยครับ

**นายก อบต.** 2. หมู่ที่ 3 ถนนที่จะให้ดำเนินการ ไว้รอนำเข้าแผนในการประชาคมช่วงที่ อบต.ลงพื้นที่

นะครับ

-8-

3. หมู่ที่ 4 เสียงตามสายเข้าใจปัญหาทุกหมู่บ้าน เรื่องการประชาสัมพันธ์ รองบประมาณ

ถ้าพร้อมจะดำเนินการเพิ่มจุดให้ครับ

4. หมู่ที่ 5 ถนนบ้านนางระเบียบ งามเนตร จะใช้ช่างลงพื้นที่ตรวจสอบอีกครั้ง ,ถนนหน้า บ้านนายจรัญ ศรีโชติ ที่บอกว่ามีรถล้ม ช่างกำลังจะดำเนินการให้ครับ ส่วนเรื่อง

แว่นตาฟรี ที่เคยสำรวจไว้ จะให้เจ้าหน้าที่ประสานไปที่ พัฒนาสังคมและความมั่นคงของ

มนุษย์ จังหวัดพระนครศรีอยุธยา ครับ

5. หมู่ที่ 6 เรื่องหลุมยุบบริเวณท่อ จะให้ช่างลงพื้นที่ตรวจสอบครับ ,เรื่องเสียงตามสาย

อย่างที่บอกจะพิจารณาเพิ่มจุดให้ในทุกหมู่บ้าน รองบประมาณเพื่อดำเนินการครับ

ส่วน เรื่องค่าขยะที่มี 2 หลังคาเรือนที่ไม่จ่ายค่าบริการนั้น จะให้เจ้าหน้าที่เข้าไปประสาน

ว่าติดขัดเรื่องใด ลองพูดคุยดูก่อนครับบางที 2 หลังคาเรือนอาจมีปัญหาเรื่องการเงินก็

เป็นได้ครับ

6. หมู่ที่ 7 เรื่องการขุดลอก จะดำเนินการให้ครับ โดยเฉพาะร่องน้ำบริเวณบ้านตาราญ ส่วนเรื่องการเชื่อมคลอง 2 ขวา กับคลอง 1 ซ้าย ถือว่าเป็นโครงการที่ดี ขอให้นำเข้าแผนไว้ก่อนครับ

7. หมู่ที่ 8 ถังขยะกำลังรวบรวมคำร้องรอดำเนินการจัดซื้อให้ครับ

8. หมู่ที่ 9 เรื่องถังน้ำประปาที่ชำรุดจะประสานช่างเข้าแก้ไขให้ครับ ส่วนเรื่องฝาท่อ เดี๋ยวเลิกประชุมจะให้ช่างเข้าไปตรวจสอบให้ครับ

9. หมู่ที่ 10 เรื่องถนนที่จะให้ทำถนน คสล. ต่อไปจนสุดทางนั้น เนื่องจากไม่มีใน

แผนพัฒนาท้องถิ่น ต้องนำเข้าประชาคมเพื่อบรรจุไว้ในแผนก่อนครับ ส่วนเรื่องไฟฟ้าสาธารณะที่ขอเพิ่มจำนวน 3 จุด เดี๋ยวให้รองสมิธ ลงพื้นที่ตรวจสอบดูก่อนครับ

10. หมู่ที่ 11 เรื่องรอบการสูบน้ำจะประสานไปที่ชลประทานอีก ครั้งครับ ,ถนนบริเวณโค้งบ้านรองเผ่า จะดำเนินการให้ครับ ส่วนเรื่องการขุดลอกคลองบริเวณบ้านพี่รุ่ง ให้มาเขียนคำร้องไว้ จะให้ช่างเข้าไปดำเนินการให้ครับ

11. ผมขอเสริมเรื่อง ตอนนี้โครงการติดตั้งกระจกโค้ง กับติดตั้งไฟฟ้าโซล่าเซลล์ อยู่ระหว่างดำเนินการครับ

**ที่ประชุม** รับทราบ

**ประธานสภาฯ** มีท่านใดจะเสนอปัญหาเพิ่มเติมอีกหรือไม่ ถ้าไม่มีขอขอบคุณทุกท่าน ขอปิดประชุมครับ

**ปิดประชุม เวลา 12.15 น.**

(ลงชื่อ) ถนอม โพธิเดช บันทึกรายงานการประชุม

(นายถนอม โพธิเดช)

เลขานุการสภาฯ

-9-

คณะกรรมการตรวจรายงานการประชุม สภา อบต. สมัยสามัญ สมัยที่ 2 ครั้งที่ 2/2566 เมื่อวันจันทร์ที่ 21 สิงหาคม 2566 ณ ห้องประชุมสภา อบต.ไผ่ล้อม ได้พิจารณาตรวจรายงานการประชุม เมื่อวันอังคารที่ 22 สิงหาคม 2566

(ลงชื่อ) ไพรวัลย์ บัวผัน กรรมการ

(นางไพรวัลย์ บัวผัน)

(ลงชื่อ) นพดล เรโนจันทร์ กรรมการ (ลงชื่อ) เกศกัญญา ปานบุญห้อม กรรมการ

(นายนพดล เรโนจันทร์) (นางสาวเกศกัญญา ปานบุญห้อม)

สภา อบต.ไผ่ล้อม ได้รับรองรายงานการประชุมสภา อบต.ไผ่ล้อม สมัยสามัญ สมัยที่ 2 ครั้งที่ 2/2566 เมื่อวันจันทร์ที่ 21 สิงหาคม 2566 ในการประชุมสภาสมัย ..........................................................

(ลงชื่อ) ประชวน บุญเลิศ

(นายประชวน บุญเลิศ)

ประธานสภา อบต.